Diari Oficial de la Generalitat Valenciana


Sumari del DOGV 6943, del 15-01-2013 (2013/323)

RESOLUCIÓ de 7 de gener de 2013, de la directora general del Secretariat del Consell i Relacions amb les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació del conveni marc de col∙laboració entre l'Institut Valencià de Conservació i Restauració de Béns Culturals i l'Ajuntament d'Alzira per a la restauració del patrimoni moble de la localitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6943

Data del DOGV
:   15-01-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/323


Data del document
:   07-01-2012

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 7 de gener de 2013, de la directora general del Secretariat del Consell i Relacions amb les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació del conveni marc de col∙laboració entre l'Institut Valencià de Conservació i Restauració de Béns Culturals i l'Ajuntament d'Alzira per a la restauració del patrimoni moble de la localitat. [2013/323]  
L'Institut Valencià de Conservació i Restauració de Béns Culturals i l'Ajuntament d'Alzira han subscrit, després de la tramitació prèvia reglamentària, el 17 de desembre de 2012, el conveni marc de col·laboració per a la restauració del patrimoni moble de la localitat.   
  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1150/2012, i que figura com a annex d'esta resolució.  
  
València, 7 de gener de 2013.- La directora general del Secretariat del Consell i Relacions amb les Corts: Marta Martí Arador.  
  
  
Conveni marc de col·laboració entre l'Institut Valencià de Conservació i Restauració de Béns Culturals i l'Ajuntament d'Alzira per a la restauració del patrimoni moble de la localitat  
  
Reunits   
D'una part, Carmen Pérez García, directora gerent de l'Institut Valencià de Conservació i Restauració de Béns Culturals, facultada expressament per a este acte en virtut del que disposa l'apartat 3 de l'article 12 del Decret 148/2005, de 21 d'octubre, d'organització i funcionament de l'Institut Valencià de Conservació i Restauració de Béns Culturals.  
I de l'altra, Elena María Bastidas Bono, en qualitat d'alcaldessa de l'Ajuntament d'Alzira, assistida pel secretari de la corporació, que dóna fe de l'acte.   
Ambdós parts intervenen amb la representació que els seus respectius càrrecs els conferixen per a formalitzar este conveni de col·laboració, i atés que es troben degudament facultades en la seua respectiva representació per a este acte i a este efecte,  
  
Exposen   
Que la Generalitat Valenciana, segons disposa la Llei 4/1998, d'11 de juny, del Patrimoni Cultural Valencià, té encomanada la protecció, conservació, difusió, foment i acreixement del patrimoni cultural valencià, per a la qual cosa, entre altres actuacions, va regular, per mitjà del Decret 148/2005, de 21 d'octubre, l'IVC+r com a institució especialitzada i amb la màxima qualificació en l'assistència científica i tècnica, l'Institut Valencià de Conservació i Restauració de Béns Culturals.   
  
Que l'Institut de Conservació i Restauració naix amb vocació de ser la institució que servisca d'intermediació entre els diversos organismes públics i privats, per a actuar com a centre planificador i supervisor de les actuacions que, en matèria de conservació i restauració de béns culturals, té encomanades.  
Que les obres d'art mobles de l'Ajuntament d'Alzira i en general del patrimoni local, públic i privat, constituïxen una manifestació cultural de primer orde i han de ser objecte de suport per part de les institucions i els distints agents socials.  
Que l'Ajuntament d'Alzira està interessat a contribuir en la restauració i posada en valor dels seus fons artístics i documentals del patrimoni local, així com a demanar l'assistència tècnica i científica de l'Institut Valencià de Conservació i Restauració de Béns Culturals.   
  
Amb esta finalitat les entitats ací representades, incloent el seus successors, col·laboradors, agents i executors d'este conveni, d'una part per l'Institut Valencià de Conservació i Restauració de Béns Culturals (d'ara en avant IVC+r-Generalitat Valenciana), i l'Ajuntament d'Alzira, per l'altra, subscriuen este conveni de col·laboració de conformitat amb les següents  
  
Clàusules  
  
Primera. Objecte  
L'objecte d'este conveni és articular la col·laboració de l'Institut Valencià de Conservació i Restauració de Béns Culturals i de l'Ajuntament d'Alzira, per mitjà del Museu Municipal d'Alzira, per a la restauració d'obres d'art públic i privat del patrimoni historicoartístic local amb caràcter d'acord marc. Tot això dins de les funcions encomanades per l'article 3 del Decret 148/2005, de 21 d'octubre, consentint la propietat tal restauració.  
  
Segona. Aportació de les parts  
Les activitats particulars que es realitzen com a conseqüència d'este conveni marc de col·laboració cultural en l'àmbit de la conservació i restauració seran objecte d'addendes específiques elaborades de comú acord entre ambdós entitats, que hauran d'incloure entre altres que foren necessàries, les següents:   
a) Definició de l'objectiu que es perseguix.  
b) Descripció del pla de treball, que inclourà les distintes fases d'este i la cronologia del seu desenrotllament.   
c) Pressupost total i mitjans materials i humans que requerisca l'esmentat programa, especificant les aportacions de cada entitat.   
d) Normes per a la coordinació, execució i seguiment del projecte.  
  
e) Noms de les persones, una per cada part, que es designaran per mutu acord i es responsabilitzaran de la marxa del conveni.   
f) Confidencialitat i publicació dels resultats.  
g) Regulació sobre la propietat i explotació dels resultats.   
Tot això s'inclourà en una addenda a este conveni com a annex numerat correlativament, que forma part integrant i inseparable d'este.  
  
  
Tercera. Divulgació i comunicació  
L'Ajuntament d'Alzira es compromet a deixar sempre constància del caràcter de copatrocinador de l'Institut Valencià de Conservació i Restauració de Béns Culturals. Així, l'IVC+r, amb caràcter general, tindrà dret que el seu logotip i/o denominació social o la marca gràfica que designe aparega o siga citada absolutament en tota la difusió que l'Ajuntament d'Alzira faça de les activitats contingudes en este conveni.   
L'Ajuntament d'Alzira es compromet en les divulgacions que faça d'este conveni, ja siga per mitjans escrits, orals, audiovisuals i Internet (cartell, fullets divulgatius, programes de mà, llibre oficial, impresos, lones publicitàries i espais sobre l'escenari, insercions publicitàries en pàgina web, publicitat en mitjans de comunicació, etc.), que figure o conste la imatge de l'Institut Valencià de Conservació i Restauració de Béns Culturals.  
La realització de tot el material que es derive d'este conveni haurà de fer-se, sempre prèviament, davall el criteri, la supervisió i l'autorització del Departament de Comunicació de l'Institut Valencià de Conservació i Restauració de Béns Culturals.   
Durant la roda de premsa o acte de presentació de qualsevol dels actes relatius a les activitats objecte d'este conveni, si n'hi ha, hi haurà suficient presència del logotip i símbol de l'Institut Valencià de Conservació i Restauració de Béns Culturals, que figurarà de manera visible en un panell multilogos o semblant, en la part posterior de la taula dels intervinents. En el cas que l'Institut Valencià de Conservació i Restauració de Béns Culturals no facilitara este element, l'Ajuntament d'Alzira estarà facultat per a col·locar algun element publicitari propi.  
  
Si l'Ajuntament d'Alzira realitzara algun dossier de premsa, este haurà de portar el logotip de l'Institut Valencià de Conservació i Restauració de Béns Culturals, i ser consensuat amb el departament de comunicació d'este.   
Així mateix, l'Institut Valencià de Conservació i Restauració de Béns Culturals podrà realitzar pel seu compte, amb el coneixement previ de l'Ajuntament d'Alzira, la publicitat que considere oportuna sobre l'esdeveniment, reservant-se la facultat de fer públic el seu patrocini, i en la qual sempre figurarà el logo de l'Institut Valencià de Conservació i Restauració de Béns Culturals, amb el compromís que la imatge de l'IVC+r tinga la mateixa visibilitat i importància que la seua pròpia.  
  
  
Quarta. Activitats culturals  
En els actes que sorgisquen durant l'activitat (roda de premsa, presentació al públic, etc., hi haurà un representant de l'Institut Valencià de Conservació i Restauració de Béns Culturals, que participarà i intervindrà, junt amb els altres representants que hagen sigut designats.  
  
A este efecte el protocol, la participació i la intervenció en els actes esmentats hauran de ser consensuats amb els departaments d'imatge, comunicació i protocol respectius d'ambdós entitats.  
Així mateix, sempre que l'activitat requerisca una invitació al públic, la directora gerent de l'Institut Valencià de Conservació i Restauració de Béns Culturals figurarà com a coamfitriona en la invitació a l'acte.   
L'Institut Valencià de Conservació i Restauració de Béns Culturals disposarà almenys d'un 10 per cent de l'aforament de les invitacions, que podrà distribuir lliurement.  
L'Ajuntament d'Alzira haurà d'informar el Departament de Relacions Socials de l'Institut Valencià de Conservació i Restauració de Béns Culturals amb suficient antelació, dels diversos actes que s'organitzen dins de l'activitat.  
  
Quinta. Publicacions  
En cas de procedir-se a alguna publicació, conseqüència d'esta intervenció, hauran de figurar els crèdits de les entitats col·laboradores amb els noms dels restauradors que hagen intervingut en l'obra.   
En el text es farà menció expressa que la dita intervenció ha sigut realitzada gràcies a la col·laboració de l'Ajuntament d'Alzira, a través del Museu Municipal d'Alzira, i de la Generalitat Valenciana, a través de l'Institut Valencià de Conservació i Restauració de Béns Culturals.  
  
La part o entitat que efectue la publicació entregarà 10 exemplars a l'altra entitat per a fins divulgatius i culturals.   
  
Sexta. Propietat intel·lectual  
A l'acabament de la relació derivada del present conveni, quedaran en propietat de l'IVC+r totes les llicències, fotografies, documents que es generen en qualsevol tipus de suport, aplicacions artístiques, processos artístics innovadors, etc., conseqüència d'estes actuacions, amb menció expressa de la seua cessió de propietat intel·lectual a l'Institut, i queda obligat l'Institut a remetre una còpia al Museu Municipal d'Alzira, de l'Ajuntament d'Alzira, dels documents abans esmentats, dins dels límits que establisca la llei  
  
Sèptima. Resolució  
Este conveni es resoldrà o s'extingirà per qualsevol de les causes següents:   
a) Incompliment de qualsevol de les clàusules o obligacions previstes en este conveni.  
b) Mutu acord per les parts.  
c) Finalització, desaparició o acabament de l'objecte conveniat.  
d) Les altres causes previstes en la legislació vigent.  
Expressament es pacta que no és causa de resolució la determinació mor legis o administrativa de novació, absorció o substitució de la personalitat jurídica firmant, sempre que esta mantinga les mateixes característiques que la signant originària.  
  
Octava. Prevenció de riscos laborals  
Ambdós parts es comprometen al compliment del Reial Decret 171/2004, de 30 de gener, pel qual es desplega l'article 24 de la Llei 31/1995, de 8 de novembre, de Prevenció de Riscos Laborals, en matèria de coordinació d'activitats empresarials, i aporten el seu pla de prevenció adjunt.  
  
Novena. Protecció de dades  
Per mitjà d'este conveni les parts autoritzen el tractament de les seues dades personals amb l'únic fi de dur a terme les gestions encomanades. Les parts conserven el dret d'accés, rectificació i cancel·lació de les dades subministrades per estes, per mitjà de comunicació escrita en els termes establits en la Llei 15/1999, de 13 de desembre, de Protecció de Dades de Caràcter Personal.  
  
Deu. Comissió  
A fi de realitzar el seguiment d'allò que s'ha acordat en este conveni es constituïx una comissió composta per la directora gerent de l'Institut Valencià de Conservació i Restauració de Béns Culturals i pel director del Museu Municipal d'Alzira, que actuarà com a representant de l'Ajuntament d'Alzira, en la qual es debatran totes les qüestions que concernisquen al desenrotllament de l'actuació i en la qual es realitzarà el seguiment i la justificació de les aportacions econòmiques de les parts.  
  
Onze. Exercici  
Este conveni de col·laboració se subscriu amb data inici en el present exercici econòmic, i serà prorrogat tàcitament, si no hi ha denúncia de cap de les parts que subscriuen amb caràcter previ almenys d'un mes a la conclusió d'este.  
  
I en prova de conformitat de tot el que antecedix, firmen per duplicat este document, compost per sis fulls impresos a una sola cara.  
  
  
València, 17 de desembre de 2012  
  
Per l'Institut Valencià de Conservació i Restauració de Béns Culturals, la directora gerent: María del Carmen Pérez García.  
Per l'Ajuntament d'Alzira, l'alcaldessa: Elena María Bastidas Bono.